open-index/open-wikipedia-markdown huggingface dataset:
Հաքեր (ամսագիր)

**Հաքեր**, ամենաամսյա թվային ամսագիր, որը նվիրված է տեղեկատվական անվտագությանը, ծրագրավորմանը և համակարգչային ցանցերի անդմինիստացիային։ Ամսագրի թղթե տարբերակը հրապարակվել 1999-2000 թվականներին «Gameland» մեդիաընկերության կողմից և եղել ռուսական ամենահայտնի ամսագրերից մեկը այս ոլորտում և ունեցել է վաճառքի բարձր մակարդակ։ Հավաքածուն իրենից ներկայացնում էր 2 CD սկավառակ, հեռագայում նրան փոխարինեց երկուկողմանի DVD, իսկ արդեն 2014 թվականից ամսագիրը սկսվեց թողարկվել առանց DVD, որը կապված է մեծ արագությամբ համացանցի հետ։ 2013 թվականից ամսագիրը վաճառվում է ոչ միայն թղթե, այլև թվային տարբերակով՝ Google Play-ում և AppStore-ում PDF ֆորմատով։

2015 թվականի հուլիսից վաճառքից հանվեց թղթե տարբերակը։ Սակայն ամսագիրը չվրածվեց կայքի և շարունակվեց թողարկվել ամեն ամիս PDF ֆորմատով։ Ամսագրի պաշտոնական կայքում ամենօր հրապարակվում են նյութեր տեղեկատվական տեխնոլոգիաների մասին։

## Պատմություն
* Ամսագրի առաջին համարը (1999 թվականի հունվար), ամբողջությամբ  վերաբերվում նվիրված էր համակարգչային խաղերին, սակայն երկրորդ համարվում առաջին տեղը զբաղեցնում էր խոցելիության որոնման մասին նյութերը։ Մեկ տարիի անց խաղերի մասին նյութերի քանակը նվազեց 20 %-ով, իսկ հետագայում այս բաժինը ամբողջությամբ հանվեց։ 
* 2001 թվականին վաճառվել էր ավելի քան 50 հազար ամսագիր։ 
* 2000-ական թվականներին ամսագրի համար ակտիվ գործողություններ էր ծավալում ռուսական հայտի հաքեր և բազաթիվ գրքերի հեղինակ՝ Քրիս Կասպպերսկին։ 
* 2007 թվականին ամսագրի հոբելյանական 100-րդ համարում հրապարկվեց ամսագրի պատմության մասին։ 
* 2010 թվականի օգոստոսին EligoVision ընկերությունը մշակեց «եռաչափ կենդանի մակետ» հավելյալ իրականությամբ, որը առաջին անգամ օգտագործվեց «Հաքեր» ամսագրում։
* 2015 թվականի հունիսին ամսագիրը հրաժարվեց թղթե տարբերակից և սկսեց թողարկել ամսագիրը էլեկտրոնային տարբերակով։

## Գնահատականներ
Փաստաբան Ռ․ Դրեմլյուգան համարում է, որ «Հաքեր» ամսագիրը համարվում է, որ այն պարունակում է կրիմինալ բովանդակություն և այն համարում է «Գրպանահատ» ամսագրի հետ, որում պատմվում է դրամապանակներ գողանալու տարբերակների մասին։

## Հայտնիություն
Ամսագիրը համարվում է ամենահայտնի ամսագրերից մեկը երիտասարադների շրջանում։

Ամսագիրը պահանջարկ ունի Ռուսաստանում և Ուկրանիայում։

## Ծանոթագրություններ

## Արտաքին հղումներ
* Ամսագրի պատմության մասին հոդվածը 100-րդ համարում 
* Gameland հրատարակչության կայք
* Ամսագրի գլխավոր խբագրի թվիթերյան էջը
* Հաքերի էջը Facebook-ում
* Ամսագիր «Հաքեր»
* «Հաքեր»

Կատեգորիա:Ռուսաստանի ամսագրեր
Կատեգորիա:Ռուսերեն ամսագրեր
Արժանապատվության և ազատության օր (Ուկրաինա)

**Արժանապատվության և ազատության օր** (), պետական տոն Ուկրաինայում։ Հռչակվել է 2014 թվականին, նշվում է նոյեմբերի 21-ին՝ «Նարնջագույն հեղափոխության» (2004) և «Արժանապատվության հեղափոխության» (2013-2014) մեկնարկի տարեդարձի օրը։ Այն 2005-2010 թվականներին տեղի ունեցած «Նարնջագույն հեղափոխության» տարեդարձի օրը նշվող և Ուկրաինայի նախագահ Վիկտոր Յանուկովիչի հրամանագրով չեղարկված «Ազատության օր» պետական տոնի իրավահաջորդն է։

## Պատմություն
«Արժանապատվության և ազատության օրն» «Արժանապատվության և ազատության օրվա մասին» թիվ 872/2014 հրամանագրով 2014 թվականի նոյեմբերի 13-ին սահմանել է Ուկրաինայի նախագահ Պետրո Պորոշենկոն։

Համաձայն այդ հրամանագրի` տոնը սահմանվել է

*«Ուկրաինայում ազատության և ժողովրդավարության իդեալները հաստատելու, երկրում 21-րդ դարասկզբի ճակատագրական իրադարձությունների մասին օբյեկտիվ տեղեկատվության պահպանման և ժամանակակից ու ապագա սերունդներին հասցնելու նպատակով, ինչպես նաև ի նշան հարգանքի քաղաքացիների հայրենասիրության ու խիզախության, որոնք 2004 թվականի աշնանը և 2013 թվականի նոյեմբերից մինչև 2014 թվականի փետրվարը պաշտպանել են ժողովրդավարական արժեքները, մարդու և քաղաքացու իրավունքներն ու ազատությունները, մեր պետության ազգային շահերը և նրա եվրոպական ընտրությունը»*։

Նույն հրամանագրով չեղյալ է հայտարարվել «Ուկրաինայի միասնության և ազատության օրը» տոնը, և Ուկրաինայի նախագահ Վիկտոր Յանուկովիչի կողմից 2011 թվականին վերականգնվել է չեղյալ հայտարարված «Ուկրաինայի միասնության օր» տոնը։

## Ծանոթագրություններ

Կատեգորիա:Ուկրաինայի տոներ
Կատեգորիա:Եվրամայդան
Կատեգորիա:2014 հիմնադրումներ
Կատեգորիա:Նոյեմբերի 21
Լեժայի լիգա

250px|մինի|Սկանդերբեգի դիմանկարը
**Լեժայի լիգա** (), ալբանացի ֆեոդալների ռազմաքաղաքական դաշինք, որը կնքվել է 1344 թվականի մարտի 2-ին, Լեժայում, օտտոմանյան կայսրության դեմ և օսմանյան լծից ազատագրվելու նպատակով։ Դաշինքը կնքվել է Կաստրիոտիի իշխան Սկանդերբեգի նախաձեռնությամբ, որին դաշնակից ֆեոդալները նշանակել են 8.000-անոց միասնական զորքի հրամանատար և հռչակել են «ալբանացի ժողովրդի լիգայի ղեկավար»։

Լիգայի հիմնական անդամներն էին իշխաններ Արիանտին, Բալշիչը, Զահարիան, Մուզակին, Սպանին, Տոպիան, Դուշմանին և Չրնոևիչը (դաշինքին միացել էին նաև սերբ ֆեոդալներ)։ Նրանք ոչ միայն զինված ջոկատներ, այլև դրամական միջոցներ են տրամադրել։ Մասնաբաժին է հատկացվել նաև Դուրացցոյի աղահանքի եկամուտներից։ Սկանդերբեգը պիտի սահմանափակվելր միասնական զորքի հրամանատարի գործառույթներով՝ ունենալով գեներալի կոչում (*general căpitan*). նա իրավունք չուներ միջամտելու դաշինքի անդամների ներֆեոդական գործերին:

Դաշինքը պահպանվել է մինչև 1451 թվականը։ Այդ յոթ տարվա ընթացքում Սկանդերբեգի 8-10 հազարանոց զորքը ութ խոշոր հաղթանակներ է տարել թուրքական քանակապես գերակշռող ու ավելի լավ զինված բանակների դեմ։ Բայց, ինչպես նկատել է Ջորջ Կաստելանին, ֆեոդալների այդ դաշինքն անհուսալի էր. անդամներն աստիճանաբար լքել են դաշինքը՝ դժգոհելով Սկանդերբեգի աճող հեղինակությունից ու իշխանությունից, ոմանք նույնիսկ սկսել են գործակցել թշնամի թուրքերի հետ։

Անցյալի և ժամանակակից բոլոր պատմաբանները, թեկուզև գնահատման հարցում տարբերություններ դրսևորելով, այդուհանդերձ ընդունում են Մարին Բառլետիի հայտնած տեղեկությունները Լեժայի լիգայի մասին (չնայած դրա մասին վենետիկյան ոչ մի պատմական փաստաթղթում որևէ հիշատակում չկա)։ Լեժայում դաշինքի անդամների հանդիպումը Բառլետին բնորոշում է որպես *generalis concilium* կամ *universum concilium*. «Լեժայի լիգա» ձևակերպումը  գործածության մեջ են դրել հետագա պատմաբանները։

## Գրականություն

*
* 
*
*
*
*
*
* 
*
*

## Ծանոթագրություններ

## Արտաքին հղումներ
* Большая Советская Энциклопедия 
* Albańska tożsamość
* Historia Albanii

Կատեգորիա:Ալբանիայի պատմություն
Կատեգորիա:Օսմանյան կայսրության պատմություն
Կատեգորիա:Ռազմաքաղաքական դաշինքներ
Առյուծ արքան (սաունդթրեք)

**Առյուծ արքա (սաունդթրեք)** (), 1994 թվականի «Առյուծ արքան» մուլտֆիլմի սաունդթրեքը։ Այն պարունակում է ֆիլմից երգեր, որոնք գրել են Էլթոն Ջոնը և Թիմ Ռայսը և երաժշտություն, որը գրել է Հանս Ցիմերը։ Էլթոն Ջոնն ունի որոշ երգերի կրկնակի կատարողի դեր։ Լրացուցիչ կատարողներից են՝ Լեբո Մ․, Կարմեն Տուլլի, Ջեյսոն Ուիվեր, Ռոուեն Ատկինսոն, Ջոզեֆ Ուիլյամս, Վուպի Գոլդբերգ, Ջերեմի Այրոնս, Չիչ Մարին, Ջիմ Քամինգս, Նեյթան Լեյն, Էռնի Սաբելա և Սալի Դվորսկի։ Ալբոմը թողարկվել է 1994 թվականի մայիսի 31-ին CD-ով և աուդիո ձայներիզով։ Սաունդթրեքը ձայնագրվել է երեք տարբեր երկրներում՝ ԱՄՆ, Մեծ Բրիտանիա, Հարավային Աֆրիկա։ Սա անիմացիոն ֆիլմի ամենաշատ վաճառք ունեցող ձայներիզն է ԱՄՆ-ում․ վաճառվել է ավելի քան 7 մլն կրկնօրինակ և 4 934 000 կրկնօրինակ՝ 1994 թվականին։

The Lion King սաունդթրեքի ընդլայնված տարբերակը, որը պարունակում է 30 րոպե ավելի վաղ չթողարկված նյութ, թողարկվել է 2014 թվականի հունիսի 24-ին *[[:en:Walt Disney Records the Legacy Collection|Walt Disney Records: The Legacy Collection]]* շարքի շրջանակներում։ 2014 թվականին Hot Topic է թողարկել սաունդթրեքով սկավառակի վինիլային պատկերը։

## Երգացանկ

### The Legacy Collection թողարկում
Walt Disney Records թողարկել է The Lion King սաունդթրեքի ընդլայնված տարբերակը, որը ներառում է ֆիլմից 30 րոպե ավելի վաղ չթողարկված նյութ, նաև ռեպլիկայի դեմո տարբերակի հավաքածուն։ Այդ վերանայումը ներառում է Ալան Մեյերսոնի թարմացրած միքսը։

## Չարթեր և առևտրային հաջողություն
Սաունդթրեքը ԱՄՆ-ում թողարկվել է 10 մլն կրկնօրինակով, 1995 թվականին 10 անգամ դարձել է պլատինե՝ դառնալով անիմացիոն ֆիլմերի ամենամեծ վաճառք ունեցող սաունդթրեքը։ Նրա սերտիֆիկացումը բարձրացվել է մինչև Ադամանդե, երբ 1999 թվականին շնորհվել է մրցանակը։ Nielsen SoundScan խոսքերով սաունդթրեքը 2014 թվականի ապրիլի դրությամբ ԱՄՆ-ում վաճառվել է 7,873 միլիոն կրկնօրինակով։ Սա նաև Nielsen SoundScan դարաշրջանի (սկսած 1991 թվականից) ամնենաշատ վաճառված վինիլային ալբոմն է․ 2014 թվականի հունիսի դրությամբ 1 043 000 օրինակ։

2010 թվականին Rhapsody երաժշտական ինտերնետ-խանութը այն անվանել է Disney-ի և Pixar-ի՝ բոլոր ժամանակների մեծագույն սաունդթրեքներից մեկը։

### Չարթեր

#### Շաբաթական չարթեր

#### Տարեվերջյան չարթեր

#### Տասնամյակի չարթեր

### Մրցանակներ և անվանակարգեր

## Ծանոթագրություններ

Կատեգորիա:1994 ալբոմներ
Կատեգորիա:Սաունդթրեքներ
Ջեյմս Ք․ Հաքեթ (դերասան)

**Ջեյմս Քեթելթաս Հաքեթ** (), ամերիկացի դերասան և մենեջեր։

## Կյանք
thumb|upright=1.2|Ջեյմս Ք․ Հաքեթը (աջից) «Ռոմեո և Ջուլիետի» բրոդվեյյան բեմադրության մեջ Մերկուցիոյի դերում (1899)
Հաքեթը հանրահայտ կատակերգու Ջեյմս Հենրի Հաքեթի որդին էր, որը ծնվել է Կանադայի Օնտարիո նահանգում։ Նրա տարեց հայրը մահացել է 71 տարեկան հասակում, երբ Հաքեթն ընդամենը երկու տարեկան էր։

Հաճախել է Նյու Յորքի 69 Քերականական դպրոցը և 1891 թվականին Նյու Յորքի քաղաքային քոլեջն ավարտել արվեստի բակալավրի որոկավորմամբ։ Որպես դերասան իր պրոֆեսիոնալ դեբյուտը կատարել է Ֆիլադելֆիայում 1892 թվականին՝ «Կոտրված կնիք» պիեսում կատարելով Ֆրանսուայի դերը։ Ավելի ուշ նույն տարում Նյու Յորքում հանդես է եկել տիկին Փոթերի հետ։ Հաջորդ տասնամյակում խաղացել է Ռոմեոյի դերը Օլգա Նեթերսոլի մարմանվորած Ջուլիետի հետ, նաև Մերկուցիո՝ Մոդ Ադամսի մարմնավորած Ջուլիետի հետ։

1900 թվականին բեմադրված «Ջեննիկոյի հպարտությունը» ներկայացման մեջ կատարել է կապիտան Բեյսիլ Ջեննիկոյի դերը՝ հանդես գալով Բերտա Գալանդի հետ։

1913 թվականին Ադոլֆ Ցուկորը համոզել է Հաքեթին նկարահանվել ռեժիսոր Էդվին Պորտերի «Զենդայի բանտարկյալը» ֆիլմում (1913)․ մի դեր, որը Հաքեթը բազմիցս խաղացել էր թատրոնում։ Քանի որ գեղարվեստական կինոնկարները դեռ նոր էին զարգանում, Հաքեթն սկզբում դժվարացել է համաձայնել։

1897 թվականին ամուսնացել է դերասանուհի Մերի Մեներինգի, իսկ 1911 թվականին՝ Բեատրիս Մերի Բեկլիի հետ։ Նա և Մեներինգը դուստր են ունեցել Էլիզ անունով (1904–1974), իսկ երկրորդ կնոջ հետ նկարահանվել է վերոնշյալ ֆիլմում։

Ձայնագրող Ջոն Ք. Հաքեթը (1821–1879) նրա խորթ եղբայրն էր։ 1914 թվականին Ջեյմսը ժառանգել է 1,389,049,46 դոլար արժողությամբ կալվածքի մեծ մասը իր եղբոր դուստր Միննի (Հաքեթ) Թրոբրիջից (1850–1914), որն իր եղբայր Ջոնի միակ զավակն էր։

## Ծանոթագրություններ

## Գրքեր
*Strang, *Famous Actors of the Day in America*, (Boston, 1900)
*William Winter, *The Wallet of Time*, (two volumes, New York, 1913)

## Արտաքին հղումներ
*
*
*

Կատեգորիա:1869 ծնունդներ
Կատեգորիա:1926 մահեր
Կատեգորիա:20-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ թատերական դերասաններ
Ագամեմնոն Շլիման

**Ագամեմնոն Շլիման** (, ), հույն դիվանագետ և քաղաքագետ։

Հնագետ Հենրիխ Շլիմանի և նրա երկրորդ կնոջ՝ Սոֆյա Շլիմանի որդին։

## Կենսագրություն
Ագամեմնոն Շլիմանը ծնվել է 1878 թվականին։ Նրա մոր համար դա հինգերորդ հղիությունն էր և երկրորդ հաջող ավարտ ունեցածը։ Անվանակոչվել է ի պատիվ հին հունական դիցաբանության հերոսներից մեկի՝ Ագամեմնոնի, որը Միկենիայի թագավորն էր, որտեղ նրա հայրն ու մայրը պեղումներ էին կատարում։ Հենրիխ Շլիմանը որդու ծննդից հետո կատարել է հետևյալ արարողությունը. նա նորածնին տարել է տանիք, նվիրաբերել է Արեգակին, ապա գլխով դիպցրել է Հոմերոսի հատորին։ Մկրտության ժամանակ անմիջապես Շլիմանը փորձել է չափել սուրբ ջրի ջերմաստիճանը` գրեթե խախտելով հաղորդության խորհուրդը։

Հայրը մահացել է, երբ Ագամեմնոնը 12 տարեկան է եղել։ Կրթություն և դոկտորական աստիճան ստացել է Փարիզում, որտեղ կտակով նրան տուն էր բաժին հասել, ինչպես նաև կալվածքներ Թեսալիայում։ 1902 թվականին ծովային ճանապարհորդության ժամանակ հանդիպել է 16-ամյա ամերիկուհի Նադին դե Բորնեմանին և ամուսնացել է նրա հետ Նյու Յորքում։ Այդ ժամանակ էլ ընդունել է ամերիկյան քաղաքացիություն, որն ունեցել էր և նրա հայրը։

Հունաստանում քաղաքական գործունեություն է ծավալել, եղել է խորհրդարանի պատգամավոր (ներկայացրել է Լարիսան), իսկ 1914 թվականին նշանակվել է ԱՄՆ-ում դեսպան։ Նադին դե Բորնեմանից ամուսնալուծվելուց հետո ֆինանսական լուրջ դժվարություններ է ունեցել, այնպես, որ 1926 թվականին մայրը վաճառել է ընտանեկան «Իլիոնի պալատ» կեցավայրը հունական պետությանը, իսկ գումարը փոխանցել է որդուն, որպեսզի օգնի նրան։ 1935 թվականին եղել է Էպիրուսի նահանգապետ։ Հետագայում ապրել է Ֆրանսիայում, որտեղ բավականին հաջող փորձել է պայքարել Հունաստանի գերմանական բռնազավթման դեմ։ Պատերազմից հետո նշանակվել է դեսպանորդ Ֆրանսիայում։ Ամուսնացել է երկրորդ անգամ, բայց երեխաներ չի ունեցել։ Մահացել և թաղվել է Փարիզում։

## Ծանոթագրություններ

Կատեգորիա:Հույն դիվանագետներ
Կատեգորիա:Հունաստանի քաղաքական գործիչներ
Կատեգորիա:Հունաստանի քաղաքագետներ
Մաիթրեյի Ռամակրիշնան

**Մաիթրեյի Ռամակրիշնան** (, ), թամիլ ծագմամբ կանադացի դերասանուհի, ով հայտնի է դարձել Նեթֆլիքսի «Ես երբեք չեմ․․․» (2020) հեռուստասերիալի գլխավոր դերում հանդես գալուց հետո։

## Վաղ տարիներ և կրթություն
Ռամակրիշնանը ծնվել և մեծացել է Օնտարիո նահանգի Միսիսոգա քաղաքում։ նրա ընտանիքը Կանադա է տեղափոխվել որպես փախստականներ Շրի Լանկայի քաղաքացիական պատերազմից հետո, և այդ պատճառով Ռամակրիշնանը ասել է, որ ինքն իրեն նույնականացնում է որպես թամիլ և կանադացի և չի ցանկանում, որ նրան ճանաչեն որպես շրիլանկացի։ Նա սկսել է դերասանական կարիերայով զբաղվել 10-րդ դասարանից՝ հանդես գալով տարբեր դպրոցական ներկայացումներին։ Ռամակրիշնանն ավարտել է Միդոուվեյլի միջնակարգ դպրոցը։

2019 թվականին Ռամակրիշնանը իմպուլսիվորեն մասնակցում էր «Ես երբեք չեմ․․․» սերիալի լսումներին։ Նա և նրա ընկերը գնացել էին տեղի գրադարանը, պարզել, թե ինչպես օգտնվել իր մոր տեսախցիով և հոլովակ ուղարկել լսումների համար։ Մեկ շաբաթ անց, նրանց խնդրել են ևս 4 հոլովակ ուղարկել։ Ռամակրիշնանը 17 տարեկանում արդեն մասնակցում էր իր ավագ դպրոցի ներկայացումներին, սակայն մինչ այդ նա երբեք ոչ մի տեղ չի աշխատել։ Այդ 4 հոլովակներն ուղարկելուց մեկ շաբաթ անց, նրանց խնդրել են գալ Լոս Անջելես էկրանային թեստավորման համար։ Լոս Անջելեսում լսումներին մասնակցելուց հետո, Ռամակրիշնանին հայտնել են, որ նա ընտրվել է սերիալի գլխավոր դերի համար։

## Կարիերա
Ռամակրիշնանը կատարում է Դևիի դերը Նեթֆլիքսի «Ես երբեք չեմ․․․» հեռուստասերիալում։ Նա ընտրվել է Մինդի Քալինգի կողմից ավելի քան 15,000 թեկնածուներից, որոնք մասնակցել են շոուի բաց քասթինգին։ Ռամակրիշնանի քասթինգն արժանացել է մեդիայի ուշադրությանը, հատկապես Կանադայում, ինչպես բաց քասթինգի բնույթի շնորհիվ, այդպես էլ դերասանուհու թամիլ կանադացի լինելու։

2019 թվականին Today-ն անվանել է նրան տասնութ «Ռահվիրաներից» () մեկը, ինչը նշանակում է, որ նա այն աղջիկներից է, որոնք ոչնչացնում են արգելքները և փոխում են աշխարհը։ Նրա ելույթը հեռուստաշոուում դրական գնահատականների է արժանացել քննադատների կողմից։ Variety ամսագիրն ասել է, որ այն «բեկումնային ելույթ» էր։

## Ծանոթագրություններ

## Արտաքին հղումներ
* 

Կատեգորիա:2000-ականների ծնունդներ
Կատեգորիա:21-րդ դարի դերասանուհիներ
Կատեգորիա:Կանադացի դերասանուհիներ
Պալտոգա

մինի|250x250փքս| Պալտոգում գտնվող Զնամենսկի եկեղեցին: 2010 թվական:
**Պալտոգա,** գյուղ Վոլոգդայի մարզի Վյետգորսկի շրջանում, Կազակովսկի գյուղական բնակավայրի վարչական կենտրոնը։

## Աշխարհագրություն
Գտնվում է P37 մայրուղու վրա։ Մոտակա բնակավայրերը` Եժիններ (6 կմ), Կյուրշևո (4 կմ) և Նովինկա (6 կմ)։

## Պատմություն
Գյուղը հիմնադրվել է 2001 թվականի հունիսի 27-ին՝ Ակուլովո, Արիստովո, Վասյուկովո, Կազակովո, Կորոբեյնիկովո, Կուզնեցովո, Պալտոգսկի Պերևոզ, Ռուխտինովո, Սեմենովո, Սուխարևո, Տրոնինո, Ուգոլշչինա, Չեբակովո և Յաշկովո գյուղերի միության արդյունքում։ Պալտոգան «ժառանգել» է գյուղի ավագանու կենտրոնի կարգավիճակը և նախկին Կազակովո գյուղից OKATO ծածկագիրը։

## Ընդհանուր տեղեկություն
Գյուղում կա հիմնական միջնակարգ դպրոց, գրադարան, մշակույթի կենտրոն, փոստային բաժանմունք և մանրածախ առևտրի կետեր։

Պալտոգիի տարածքում կան երկու ուղղափառ եկեղեցի՝ Տիրոջ Աստվածածնի եկեղեցին (կառուցվել է 1733 թվականին) և Մայր Աստծո պատկերակի եկեղեցին (կառուցված 1810 թվականին)։

Աստվածահայտնության փայտե եկեղեցին սկսել են վերականգնել 1990-ական թվականներին, սակայն անհրաժեշտ աշխատանքները չեն ավարտվել, և դա հանգեցրել է 2009 թվականի հունվարի 27-ին տաճարի փլուզմանը։ Անցած 40 տարիների ընթացքում շենքը դատարկ էր, մինչ այդ ակումբը գտնվում էր այնտեղ։ 2015 թվականից վերականգնումը վերսկսվել է, նախ`13 միլիոն ռուբլի դրամաշնորհի միջոցներով, 2018 թվականին դաշնային բյուջեից ևս 13,5 միլիոն ռուբլի է հատկացվել է որպես «Ռուսաստանի մշակույթ» ծրագրի մաս։ 2019 թվականին ավարտվել է հիմնական շենքի վերականգնումը։

## Հայտնի բնիկները
Սեպսյակովա Թ. Ֆ. (1927-1981) - ԽՍՀՄ ժողովրդական ուսուցիչ։

## Ծանոթագրություններ

## Արտաքին հղումներ
* Պալտոգա`Վոլոգդայի շրջանի բնակավայրերի գրանցամատյանում

Կատեգորիա:Վոլոգդայի մարզ
Մենք (ֆիլմ, 2020)

**«Մենք»** (), Համլետ Դուլյանի ռուսական ֆանտաստիկ  կինոնկարը, որը դեռևս էկրաններ չի բարձրացել։

## Սյուժե
Ֆիլմի գործողությունները տեղի են ունենում ապոկալիպսիսից հետո։ Սյուժեի կենտրոնում գտնվում է D-503 անունով ճարտարագետ, որը զբաղվում է տիեզերանավի կառուցմամբ․..

## Դերերում

## Ծանոթագրություններ

Կատեգորիա:2020-ականների ռուսերեն ֆիլմեր
Կատեգորիա:2024 ֆիլմեր
Նիկոլա Նինկովիչ

**Նիկոլա Նինկովիչ** (, ), սերբ ֆուտբոլիստ, «Ասկոլի» ակումբի կիսապաշտպան։

## Ակումբային կարիերա
Նիկոլա Նինկովիչը Բելգրադի «Պարտիզան» ակումբի սան է։ 2012 թվականի մարտի 31-ին՝ «Ռադ» ակումբի դեմ խաղում կատարել է նորամուտը Սերբիայի առաջնությունում։ Իր նորամուտային մրցաշրջանում Նիկոլա Նինկովիչը դարձել է երկրի չեմպիոն։ Օգոստոսի 11-ին՝ «Բորչա» ակումբի դեմ խաղում Նինկովիչը խփել է իր առաջին գոլը «Պարտիզանի» կազմում։ Ակումբի կազմում նա ևս երկու անգամ դարձել է երկրի չեմպիոն։ 2016 թվականի սկզբին տեղափոխվել է իտալական «Ջենոա», բայց խաղային պրակտիկա ստանալու համար միանգամից վարձավճարով ուղարկվել է «Կիևո»։ Ապրիլի 20-ին՝ «Ֆրոզինոնե» ակումբի դեմ խաղում նշել է նորամուտն իտալական Սերիա A-ում։ Նույն թվականի ամռանը Նիկոլան վերադարձել է «Ջենոա»։ Հոկտեմբերի 2-ին «Բոլոնյայի» դեմ խաղում կատարել է նորամուտը թիմի հիմնական կազմում։ Հոկտեմբերի 25-ին «Միլանի» դեմ խաղում Նիկոլա Նինկովիչը խփել է իր առաջին գոլը «Ջենոայի» կազմում։

2017 թվականի ամռանը Նիկոլա Նինկովիչը վարձավճարով տեղափոխվել է «Էմպոլի»։ Սեպտեմբերի 9-ին՝ «Պալերմոյի» դեմ խաղում կատարել է նորամուտը իտալական Սերիա B-ում։ Սեպտեմբերի 16-ին «Ասկոլիի» դեմ խաղում խփել է իր առաջին գոլն «Էմպոլիի» կազմում։

2018 թվականի ամռանը Նինկովիչը տեղափոխվել է «Ասկոլի»։ Օգոստոսի 26-ին «Կոզենցայի» դեմ խաղում կատարել է նորամուտը նոր թիմի կազմում։ Սեպտեմբերի 25-ին կայացած «Սաերնիտանա» ակումբի դեմ խաղում Նիկոլա Նինկովիչը խփել է իր առաջին գոլը «Ասկոլիի» կազմում։

## Կարիերան հավաքականում
2011 թվականին Սերբիայի պատանեկան հավաքականի կազմում Նիկոլա Նինկովիչը մասնակցել է Եվրոպայի պատանեկան առաջնությանը, որ անցկացվել է Սերբիայում։ Մրցաշարում նա մասնակցել է Սնգլիայի ու Ֆրանիայի հավաքականների դեմ խաղերին։

2012 թվականին Սերբիայի պատանեկան (մինչև 19 տարեկաններ) հավաքականի կազմում մասնակցել է Եվրոպայի պատանեկան առաջնությանն Էստոնիայում։ Մրցաշարում մասնակցել է Խորվաթիայի և Անգլիայի հավաքականների դեմ խաղերին։ Անգլիացիների դեմ խաղում Նինկովիչը գոլ է խփել։

## Ձեռքբերումներ
; «Պարտիզան»
* Սերբիայի չեմպիոն (3) – 2011/12, 2012/13, 2014/15

## Ծանոթագրություններ

## Արտաքին հղումներ
* 
* Ֆուտբոլիստի էջը sports.ru կայքում
* 

Կատեգորիա:Ասկոլիի ֆուտբոլիստներ
Կատեգորիա:Էմպոլիի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Կիևոյի ֆուտբոլիստներ
Կատեգորիա:Պարտիզան Բելգրադի ֆուտբոլիստներ
Կատեգորիա:Ջենոայի ֆուտբոլիստներ
Կատեգորիա:Սերբ ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Բրեշիայի ֆուտբոլիստներ
Իվան Օբրադովիչ

**Իվան Օբրադովիչ** ( ), սերբ ֆուտբոլիստ, «Անդերլեխտ» ակումբի և Սերբիայի հավաքականի պաշտպան։

## Ակումբային կարիերա
Իվան Օբրադովիչը Բելգրադի «Պարտիզանի» ֆուտբոլային դպրոցի սան է։ 2007 թվականի ապրիլի 22-ին անցկացրել է իր առաջին հանդիպումը «Պարտիզանի» կազմում մարզիչ Միրոսլավ Ջուկիչի գլխավորությամբ՝ մասնակցելով «Վոյվոդինայի» դեմ խաղին։  2007/08 և 2008/09 մրցաշրջաններու ակումբի հետ միասին հաղթել է Սերբիայի առաջնությունում։ 2009 թվականի օգոստոսին տեղափոխվել է «Ռեալ Սարագոսա»՝ կնքելով հնգամյա պայմանագիր։ Տրանսֆերի արժեքը կազմել է 3,5 մլն եվրո։ Նոր ամումբում Օբրադովիչն իր նորամուտը կատարել է օգոստոսի 29-ին՝ «Տեներիֆեի» դեմ խաղի վերջում փոխարինելով Իկեչուկվու Ուչեին։ 2015 թվականի հունիսին տեղափոխվել է «Անդերլեխտ»։

## Հավաքականում
Իվան Օբրադովիչը Սերբիայի հավաքականում նորամուտը նշել է 2008 թվականի սեպտեմբերի 6-ին աշխարհի առաջնության ընտրական փուլի՝ Ֆարերյան կղզիների հավաքականի դեմ խաղում։ Առաջին գոլը խփել է 2008 թվականի հոկտեմբերի 15-ին՝ Ավստրիայի դեմ խաղում։ Մասնակցել է 2010 թվականի աշխարհի առաջնության մեկ խաղի ընդդեմ Ավստրալիայի հավաքականի։

**Ընդհանուր՝ 18 խաղ / 1 գոլ, 10 հաղթանակ, 2 ոչ-ոքի, 6 պարտություն**

## Ձեռքբերումներ
* Սերբիայի չեմպիոն (2) – 2007/08, 2008/09
* Սերբիայի գավաթակիր (2) – 2007/08, 2008/09
* Բելգիայի չեմպիոն (1) – 2016/17

## Ծանոթագրություններ

## Արտաքին հղումներ
* 
* Ֆուտբոլիստի էջը ՍՖՖ կայքում
* 
* 

Կատեգորիա:Անդերլեխտի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Մեխելենի ֆուտբոլիստներ
Կատեգորիա:Պարտիզան Բելգրադի ֆուտբոլիստներ
Կատեգորիա:Ռեալ Սարագոսայի ֆուտբոլիստներ
Կատեգորիա:Սերբ ֆուտբոլիստներ
Կատեգորիա:Սերբիայի հավաքականի ֆուտբոլիստներ
Կատեգորիա:Տելեօպտիկի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Be Kind

«**Be Kind**»  (), ամերիկացի երաժշտական պրոդյուսեր Մարշմելլոյի և երգչուհի Հոլզիի երգ։ Այն թողարկվել է 2020 թվականի մայիսի 1-ին որպես սինգլ Joytime Collective, Geffen և Capitol լեյբլներում։

## Նկարագրություն և գովազդ
2017 թվականի սեպտեմբերի 2-ին Մարշմելլոն Հոլզիին համագործակցության առաջարկ է արել, նրան թվիթ ուղարկելով։ Սակայն, համագործակցությունը կայացել է միայն երեք տարի անց։ Երկու արտիստներն էլ անուղղակիորեն հայտարարել են համագործակցության մասին 2020 թվականի ապրիլի 29-ին իրենց սոցիալական ցանցերի միջոցով՝ տեղադրելով ծաղկի վիզուալ պատկեր և «friday» () ստորագրությունը։ Մեկ օր անց՝ սոցիալական ցանցերի միջոցով Հոլզին և Մարշմելլոն հայտարարել են երգի անվանման և շապիկի մասին, որի վրա վարդագույն պիտակով ծաղիկ է պատկերված։

## Ստեղծագործություն
Երաժշտական առումով «Be Kind» երգը «զգացմունքային» էլեկտրոնային պարային երաժշտություն է, որը ցուցադրում է Մարշմելլոյին և Հոլզիին «[հետազոտելով] վստահության խնդիրները և [ամրացնելով] այն միտքը, որ  նորմալ է խոցելի լինել նրանց հետ, ում սիրում ես»։ Երաժշտական նոտաների տեսանկյունից «Be Kind»-ը գրվել է 4 բառերի օգտագործմամբ մի մաժոր տոնայնությամբ՝ րոպեում 94 բիթ տեմպով։ Հոլզիի վոկալը ներառում է ինչպես ցածր՝ F♯3, այդպես էլ բարձր՝ C♯5 նոտաները։

## Ձայնագրման անձնակազմ
Իրավունքներն ադապտացվել են Tidal-ից․
* Մարշմելլո՝ երգի հեղինակ, ստեղծագործություն, արտադրություն, ծրագրավորում
*Էշլի Ֆրանգիփեյն՝ վոկալ, երգի հեղինակ, ստեղծագործություն
* Ջիան Սթոուն՝ երգի հեղինակ, ստեղծագործություն, արտադրություն, լրացուցիչ պրոդյուսեր, ծրագրավորում
* Էմի Ալեն՝ երգի հեղինակ, ստեղծագործություն
* Ֆրեդի Վեքսլեր՝ երգի հեղինակ, ստեղծագործություն
* Արիա ՄաքՆայթ՝ A&R
* Ջերեմի Վուերնիկ՝ A&R
* Էլիզաբեթ Այսիք՝ A&R կառավարում
* Բրենդոն Բաթներ՝ ինժեներինգ, վոկալի արտադրություն, ստուդիայի անձնակազմ
* Միշել Մանսինի՝ մասթեր ինժեներինգ, ստուդիայի անձնակազմ
* Ջոն Հեյնս՝ միքսինգ ինժեներինգ, ստուդիայի անձնակազմ
* Սերբան Գենեա՝ միքսինգ , ստուդիայի անձնակազմ

## Չարթեր

## Թողարկման պատմություն

## Ծանոթագրություններ

Կատեգորիա:2020 երգեր
Կատեգորիա:2020 սինգլներ
Կատեգորիա:Հոլզիի երգեր
Կովասնա (քաղաք)

**Կովասնա ** (, ), քաղաք Ռումինիայում Կովասնա գավառի կազմում։

## Պատմություն
* 1548 թվական՝ առաջին անգամ կոչվում է Կովասնա։
* 1567 թվական՝ նշվում Է փաստաթղթում, որպես 61 գրանցված տուն ունեցող հեղինակավոր բնակավայր։
* 1756 թվական՝ ոչնչացվում է հրդեհով։
* 1802 թվական՝ ավերվել է երկրաշարժի պատճառով։
* 1880 թվական՝ քանի որ նրա շրջակայքում կան բազմաթիվ հանքային աղբյուրներ, դարձել է որպես առողջարանային կենտրոն։
* 1889-91 թվականներ՝ կառուցվել է Կովասնա-Կոմանդեու նեղ օղակաձև երկաթուղի։
* 1952 թվական՝ Կովասնան դարձավ քաղաք։
* 1970 ական թվականներին Կովասնայում կառուցվել են մի քանի հյուրանոցներ և բուժական կենտրոններ։
* 1996 թվական՝ անտառային հրդեհ։
* 2000-ական թվականներ՝ Կովասնան Ռումինիայի ազգային նշանակալի առողջարանային քաղաքն է, որն ունի կարևոր սրտանոթային հիվանդանոց։

## Բնակչություն
2011 թվականի մարդահամարի տվյալներով Կովասնայում բնակվում է 10 265 մարդ։ Հունգարացիները կազմում են մեծամասնություն՝ 7 549 կամ 66,4%։ Քաղաքում բնակվում է նաև 3672 ռումինացի (32,3%)։

Բնակչությունն ըստ մարդահամարի տվյալների.

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:300 height:220
PlotArea   = left:50 bottom:50 top:30 right:30
DateFormat = x.y
Period     = from:0 till:15000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:2500 start:0
ScaleMinor = gridcolor:lightgrey increment:500 start:0
BackgroundColors = canvas:sfondo

BarData=

  bar:1956 text:1956
  bar:1966 text:1966
  bar:1977 text:1977
  bar:1992 text:1992
  bar:2002 text:2002

PlotData=
  color:barra width:20 align:left

  bar:1956 from:0 till: 7290
  bar:1966 from:0 till: 7831
  bar:1977 from:0 till: 9308
  bar:1992 from:0 till: 12515
  bar:2002 from:0 till: 11369
  
PlotData=

  bar:1956 at: 7290 fontsize:S text: 7.290 shift:(-7,5)
  bar:1966 at: 7831 fontsize:S text: 7.831 shift:(-13,5)
  bar:1977 at: 9308 fontsize:S text: 9.308 shift:(-13,5)
  bar:1992 at: 12515 fontsize:S text: 12.515 shift:(-13,5)
  bar:2002 at: 11369 fontsize:S text: 11.369 shift:(-13,5)

TextData=
  fontsize:S pos:(10,10)


## Քույր քաղաքներ
Քույր քաղաքներն են համարվում.

## Ծանոթագրություններ

## Արտաքին հղումներ
* Ռումինիայի պաշտոնական վեբկայք
* Հունգարիայի պաշտոնական վեբկայք
* Տուրիստական տեղեկատվական օֆիս
* Photoes on website www.erdely-szep.hu

Կատեգորիա:Ռումինիայի քաղաքներ
Գրեմմի լավագույն փոփ վոկալային ալբոմի համար

**«Գրեմմի» մրցանակ լավագույն փոփ վոկալային ալբոմի համար** (), «Գրեմմի» երաժշտական մրցանակաբաշխության մրցանակներից մեկը, որը տրվում է փոփ ժանրում լավագույն երաժշտական ալբոմի համար։ Մրցանակաբաշխությունը հաստատվել է 1958 թվականին և սկզբնապես անվանվել է **«Գրամոֆոն»**։ Մրցանակն ամեն տարի շնորհվում է Ձայնագրման ակադեմիայի կողմից «գեղարվեստական նվաճումների, տեխնիկական վարպետության և ձայնագրման ոլորտում նշանակալից ներդրման համար՝ բացառությամբ վաճառքները և չարթերում դիրքերը»։

Առաջին անգամ տրվել է 1968 թվականին՝ Գրեմմիի 10-րդ մրցանակաբաշխության ժամանակ, Բիթլզ խմբի «Sgt. Pepper’s Lonely Hearts Club Band» ալբոմին որպես **«Լավագույն ժամանակակից ալբոմ»**։ Հետագայում մրցանակը չի հանձնվել մինչև 1995 թվականը, որտեղ այն հայտնվել է նոր անվամբ` **«Լավագույն փոփ ալբոմ»**։ 2001 թվականին մրցանակի անվանումը փոխվել է և անվանվել է **«Լավագույն փոփ վոկալային ալբոմ»**։ Գրեմմիի 52-րդ մրցանակաբաշխության ժամանակ ղեկավարները հաղորդել են, որ մրցանակը տրվում է այն արտիստներին, «որոնց ալբոմները պարունակում են վերջերս ձայնագրված փոփ վոկալային երգերի առնվազն 51%-ը»։

Քելլի Քլարկսոնը և Ադելն այս մրցանակի միակ երկակի դափնեկիրներն են և Քլարկսոնն առաջինն էր, որը հաղթել է երկու անգամ։ Քլարկսոնը և Ջասթին Թիմբերլեյքն առաջադրվել են հինգ անգամ, ավելին, քան ցանկացած այլ արտիստ, չնայած, որ Քլարկսոնը միակ արտիստն է, որն ունի առավելագույն առաջադրված սոլո ալբոմներ։ Թիմբերլեյքը երեք անգամ առաջադրվել է որպես մենակատար, իսկ երկու անգամ՝ որպես NSYNC խմբի անդամ։

Այս մրցանակն ամենաշատը ստացել են ամերիկացի կատարողները (14 անգամ), 9 անգամ՝ բրիտանացիները և 2 անգամ՝ կանադացիները։ Ներքևում ներկայացված է դափնեկիրների ամբողջական ցանկը։

## Դափնեկիրներ

## Տես նաև
* Գրեմմի տարվա ալբոմի համար
* Գրեմմի լավագույն ռեփ ալբոմի համար
* Գրեմմի լավագույն ռոք ալբոմի համար

## Ծանոթագրություններ

## Արտաքին հղումներ
* Պաշտոնական կայք

Կատեգորիա:ԱՄՆ-ի երաժշտական մրցանակներ
Կատեգորիա:Գրեմմիի անվանակարգեր
Կատեգորիա:Երաժշտական մրցանակներ
Կատեգորիա:Պարգևներ այբբենական կարգով
Ալեքսանդրա Իևլևա

**Ալեքսանդրա Իևլևա** (, ). ռուս գեղասահորդուհի, հանդես է եկել մենասահքում։ Նա 2007 թվականի Ռուսաստանի առաջնության արծաթե մեդալակիր է։ Ակտիվ մարզական կարիերայի ավարտից հետո՝ գեղասահքի մարզիչ։

### Կենսագրություն
Ալեքսանդրայի հայրը ՝ Անդրեյ Իևլևը, ավարտել է Մոսկվայի ֆիզիկատեխնիկական ինստիտուտի «Աերոմեխանիկայի և ինքնաթիռների ճարտարագիտության ֆակուլտետը»։ Երբ Ալեքսանդրան մոտ երեք տարեկան էր, նա ընտանիքի հետ հայրենի Կանսկից տեղափոխվել է Մոսկվայի մարզի Ժուկովսկի քաղաք։ Երեք տարի անց ընտանիքը կրկին տեղափոխվեց, արդեն՝ Մոսկվա։ Այստեղ էլ ծնվել է նրա կրտսեր քույրը։

Ալեքսանդրայի մայրը՝ Օլգա Իևլևան, կրթությամբ դիզայներ է։ Նա օգնել է դստերը զգեստների մշակման գործում։

Ալեքսանդրան ավարտել է Ռուսաստանի թատերական արվեստի համալսարանի ռեժիսորական բաժինը՝ խորեոգրաֆի մասնագիտությամբ]։

2018 թվականին ծնվել է Ալեքսանդրայի առաջնեկը։

### Կարիերա
մինի|ձախից

Ալեքսանդրան սկսել է սահել ութ տարեկանից Մոսկվայի շրջանի Տեքստիլի գեղասահքի դպրոցում, որտեղ նրա առաջին մարզիչն է դառնում Վերա Հարությունյանը։ Այնուհետև նա մարզվել է Ռաֆայել Հարությունյանի և Ելենա Չայկովսկայայի ղեկավարությամբ, իսկ 2006 թվականի աշնանը տեղափոխվել է մարզվելու Ժաննա Ֆեդորովնա Գրոմովայի ղեկավարությամբ։

2006 թվականին Ալեքսանդրան առաջին անգամ մասնակցել է Ռուսաստանի առաջնությանը, որտեղ զբաղեցրել է 7-րդ հորիզոնականը։ Նույն թվականին էլ հաղթել է Ռուսաստանի Գավաթի եզրափակիչը։

2007 թվականի Ռուսաստանի առաջնությունում երկրորդն էր, ընդ որում կարճ ծրագրից հետո առաջատար էր։ Զբաղեցրած մրցանակային տեղի շնորհիվ Ալեքսանդրան հնարավորություն ստացավ մասնակցելու Եվրոպայի առաջնությանը, որտեղ զբաղեցրել է 11-րդ հորիզոնականը, ինչն էլ դեբյուտի դեպքում համարվում է 
լավ արդյունք։

2008 թվականին Ալեքսանդրային ձախողումները կարծես հետապնդում էին։ Նա 7-րդն էր Skate America- ում, այնուհետև Ռուսաստանի առաջնությունում՝ 8-րդը և դրանից հետո այդ տարի այլևս ոչ մի միջազգային մրցումների չմասնակցեց։

2008–2009 մրցաշրջանի սկզբում «Nebelhorn Trophy» մրցաշարում Ալեքսանդրան անհաջող հանդես եկավ, որտեղ նա զբաղեցրեց 15-րդ հորիզոնականը։ Ռուսաստանի առաջնությունում 11-րդն էր, որն իր ողջ կարիերայի ամենավատ արդյունքն էր։ 2009 թվականի փետրվարին Ալեքսանդրան Ձմեռային ունիվերսիադային, որտեղ զբաղեցրեց 10-րդ հորիզոնականը։

2009-2010 մրցաշրջանում Ռուսաստանի Գավաթի առաջնությանը նա այդքան էլ հաջող հանդես չեկավ (Սամարայում 1-ին փուլում 4-րդն էր, Պերմում 2-րդ փուլում՝ 5-րդը, Կազանում՝՝  3-րդ փուլում՝ 8-րդըն և Մոսկվայում 4-րդ փուլում՝ 11-րդը)։ Այսպիսով, հնարավորություն չունեցավ որակավորվել ազգային առաջնությանը մասնակցելու համար։

2010–2011 մրցաշրջանից սկսած Ալեքսանդրան ռուսաստանյան մրցումներում նախատեսում էր ներկայացնել Մորդովիան։ Այդ ընթացքում Սարանսկում մարզվում էր ինքնուրույն, թեև 2010 թվականի ամռանը մեկնում է ԱՄՆ` իր առաջին մարզիչ` Ռաֆայել Հարությունյանի մոտ։ Այնուամենայնիվ, 2011 թվականի Ռուսաստանի առաջնությանը նա չմասնակցեց, իսկ հետագայում էլ ավարտում է իր մարզական կարիերան։

Մարզչական գործունեությամբ զբաղվել է Թուրքիայում։ Ներկայումս որպես մարզիչ աշխատում է Աբու-Դաբիում։ Նրա սաներից են մենասահորդներ Էլիֆ Էրդեմը և Զախրա Լարին։

### Սպորտային ձեռքբերումներ

## Ծանոթագրություններ

## Արտաքին հղումներ
* Официальный сайт А. Иевлевой 

Կատեգորիա:Ռուս գեղասահորդներ
Յուրի Գուսակով

**Յուրի Միխայլովիչ Գուսակով** (, ), սովետական ֆուտբոլիստ, կիսապաշտպան, հարձակվող։ 1997 թվականին աշխատել է Սանկտ Պետերբուրգի «Զենիթ» ակումբում։

## Կենսագրություն
ԲԿՄԱ-ի դպրոցի սան է։ 1991-1992 թվականներին հանդես է եկել «Զենիթում», մրցարջանն անցկացնելով Գերմանիայի ցածրագույն լիգայի Վորմս քաղաքի «Վորմացիա» ակումբում։ Կարիերան ավարտել է Կամիշինի «Տեքստիլշիկ» ակումբում, որի կազմում անցկացրել է 11 խաղ Ռուսաստանի բարձրագույն լիգայում և մեկ խաղ ՈՒԵՖԱ 1994/95 գավաթի խաղարկությունում։

Ավարտել է պետական կառավարման համալսարանի տնտեսագիտական ֆակուլտետը (Մոսկվա), ունի մասնագիտական՝ պետական մունիցիպալ կառավարման կառավարչի որակավորում։

1997 թվականից աշխատել է կառավարող պաշտոններում՝
* 1997—2001 — «Զենիթ», կառավարիչ։
* 2002—2003 — «Զենիթ», թիմի տնօրեն։
* 2004 — «Մետալուրգ» Դոնեցկ, տեխնիկական տնօրենի տեղակալ, կառավարիչ
* 2005—2006 — «Զենիթ-դ», կառավարիչ։
* с 2006 — «Զենիթ», կառավարիչ։

Ամուսնացած է։ Որդին՝ Դմիտրի Գուսակով, աղջիկները՝ Մարիան (1998 տ. ծ.) և Նատալիան (2002 տ. ծ.):

## Ծանոթագրություններ

## Արտաքին հղումներ
* Статистика на сайте zenit-history.ru
* На официальном сайте ФК «Зенит»

Կատեգորիա:Զենիթի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ
Կատեգորիա:Տյումենի ֆուտբոլիստներ
Կատեգորիա:Ֆուտբոլային մարզիչներ
Սոֆի Սյուշ

**Հեդվիգ Կարոլինա Սոֆի Սյուշ** (, ծննդյամբ` Վիբերգ (), ), շվեդ երգչուհի (մեցցո-սոպրանո) և բեմական դերասանուհի, որը հաճախ գլխավոր դերեր է կատարել օպերետներում, ինչպես Ստոկհոլմում, այնպես էլ Գյոթեբորգում։ Մասնավորապես, նրան մեծ համբավ բերեց Ժակ Օֆենբախի «Գեղեցիկ Էլենա» (, ) պիեսում գլխավոր դերի կատարումը։

## Կենսագրություն
Սոֆի Վիբերգը ծնվել է Ստոկհոլմում 1847 թվականի հոկտեմբերի 15-ին վերակացու Կարլ Էրիկ Ուիբերի և Աննա Էլիսաբեթ Սադերստրյոմի ընտանիքում։ 1857 թվականից հաճախել է Անդերս Սելինդերի բալետի դպրոց, 1866 թվականից` Թագավորական թատերական դպրոց։ 1866 թվականի գարնանը նա առաջին անգամ հանդես եկավ Գյոթեբորգի նոր թատրոնում (), Բյոռնստեռնե Բյոռնսոնի «Նորապսակները» () պիեսում, Լաուրայի դերում, իսկ 1867 թվականից՝ ելույթ ունեցավ Ստոկհոլմի շվեդական նորաստեղծ թատրոնում () և ի սկզբանե մեծ հեղինակություն էր վայելում, որպես ամենատաղանդավոր դերասանուհիներից մեկը։ 1872-1877 թվականներին խաղացել է Թագավորական թատրոնում։ 1877-1879 թվականներին Փարիզում սովորելուց հետո Սոֆին ելույթ է ունեցել Գյոտեբորգի և Ստոկհոլմի տարբեր թատրոններում 1880-1888 թվականներին։ 1882 թվականին նա ամուսնացավ մեծածախ առևտրական Կարլ Թեադոր Սյուշի (1853-1903) հետ։

Բեմում Սոֆին արագորեն ժողովրդականություն ձեռք բերեց խաղալով մադամ Տալիենի դերերգը Ֆրանսուա Պոնսարի «Սիրահարված առյուծը» (, ) և Ռոզայի դերերգը՝ «Պատիվ և փող» (, ) ներկայացումներում։ Նա նաև դերեր է խաղացել նաև շեքսպիրյան ստեղծագործություններում, Հերոի դերը «Մեծ աղմուկ ոչնչից» պիեսում, Ջուլիետայի դերը «Ռոմեո և Ջուլիետ»-ում և Կորդելինի դերը «Լիր արքա»-ում։ Սոֆին ավելի մեծ ճանաչում ստացավ որպես օպերային երգչուհի, հատկապես Օֆենբախի «Գեղեցիկ Էլենա» պիեսում գլխավոր դերակատարման շնորհիվ։

Ամուսնությունից հետո Սյուշն ավարտեց իր ակտիվ կարիերան որպես դերասանուհի, բայց աջակցում էր ամուսնու հետ հիմնադրած թատերական և պրոդյուսերական ընկերությանը։ 1882 թվականի օգոստոսին նա գլխավոր դեր ստացավ Ստոկհոլմի Յուրգորդստետեր թատրոնում Ֆլորիմոն Էրվեի «Լիլի» ներկայացման մեջ, ինչը նրանց ընկերությանը բերեց զգալի հաջողություններ։ Ներկայացումը շարունակվեց ցուցադրվել ամբողջ աշնանը և ձմռանը Սյոդրայի թատրոնում։ Ավելի ուշ նա հանդես եկավ Զիպեի «Գեղեցիկ Գալատեա» և Լեկոկի «Ժիրոֆլե-Ժիրոֆլի»  ներկայացումներում։ Իր հաջողությունների շնորհիվ, նա հայտնի դարձավ որպես «շվեդական Ժյուդիկ»՝ ֆրանսիացի օպերետային երգչուհի Աննա Ժյուդիկի անունով։

Վերջին անգամ նա բեմում հայտնվել է 1888 թվականին, կրկին «Գեղեցիկ Ելենա» ֆիլմում, վերջին տարիները մթագնվեցին  ավելի ու ավելի մեծ դժվարություններով։ Ամուսինը կորցնելով իր ամբողջ ունեցվածքը մահացավ 1903 թվականին, նրան թողնելով առանց ապրուստի միջոցների։ Որոշ ժամանակ անց նա տեղափոխվեց այրիների բարեգործական տուն, այնուհետև մահացավ Ստոկհոլմի առողջապահության վարչության հոգեկան հիվանդությունների բաժանմունքում 1917 թվականի մարտի 20-ին։

## Ծանոթագրություններ

Կատեգորիա:Թատրոնի շվեդ դերասանուհիներ
Կատեգորիա:Շվեդ օպերային երգիչներ
Վիզուալ լրագրություն

**Վիզուալ լրագրություն** (), «բառերը և պատկերները համատեղելու» տեխնիկա, որը թույլ է տալիս լրատվամիջոցներին ամբողջությամբ փոխանցել սպառողին տեղեկությունը. այս ոճը ենթադրում է կոդերի և խորհրդանիշների օգտագործում, որոնք ընթերողների համար ճանաչելի են անկախ նրա մշակութային և/կամ սոցիալական համատեքստից։

Ժանրն սկսել է տարածում գտնել 1970-ական թվականներից։ Դրա արմատները, սակայն, գնում են հնագույն ժամանակներ` հասնելով մինչև քարանձավներում արված պատկերներ։ Տեղեկատվությունը ներկայացնելու այս սկզբունքն օգտագործվում է դիզայներների, ճարտարապետների և ինժեներների աշխատանքում։ Վիզուալ հաղորդակցության այս տեսակի հայրը համարվում է Սթենֆորդի համալսարանի շրջանավարտ և Վիզուալ լեզու () գրքի հեղինակ, գիտությունների թեկնածու Ռոբերտ Հորնն է։

## Նկարագրություն
Վիզուալ լրագրությունը ոչ թե սիմվոլների շարք է` ճշգրիտ նշանակությամբ, այլ ավելի շուտ` պատկերների ամբողջություն, որոնք համալիր իմաստ են ներկայացնում և պարունակում են նաև բառեր։ Խորհրհդանիշերը ոչ թե ուղղակի որոշակի իմաստ են ներկայացնում, այլ դառնում են իմաստի արտահայտման մասնակիցը` որոշակի արտահայտությունների հետ, և նախագծված են այնպես, որ զարգացնեն ստեղծագործական մտածողությունը։

## Մեթոդի բաղադրիչներ
* Իրենից ենթադրում է բանավոր և տեսողական շարքի միասնություն։
* Գլխագրի դերի շեշտադրում։
* Տառատեսակի ընտրությունը նշանակություն ունի։
* Վավերագրական լուսանկարների տարանջատում բեմադրված նկարներից։

## Տես նաև
* Մուլտիմեդիա

## Ծանոթագրություններ

## Արտաքին հղումներ
* Խոսքի ազատությունը ԱՄՆ-ում և Ռուսաստանում :։ «Эхо Москвы»
* Ն. Մեյլերի հրապարակումը
Չթե փողոցը

**Չթե փողոցը** (), խորհրդային մուլտիպլիկացիոն ֆիլմ և հեքիաթ։

## Սյուժե
Աղջիկը պատռում է և կեղտոտում իր զգեստները, այդ պատճառով հագուստը փախչում է նրանից։ Աղջիկը տխրում է դուրս է վազում փողոց, իսկ այնտեղով անցնում էր և բամբակով բարձած բեռնատար մեքենան։ Այնտեղից աղջկա մոտ է վազում Պուշոկը, որը պատմեց, թե ինչպես է դաշտում աճում բամբակենին։ Այնուհետև նա աղջկան տանում է կտորի գործարան և ցույց է տալիս, թե ինչպես է ջուլհակահաստոցի և այլ մեքենաների վրա բամբակից չիթ ստացվում։ Չթի գործարանի ընկերների` Պուշոկի, Շպուլկայի և Չելնոչոկի օգնությամբ աղջիկը նոր զգեստ է ստանում և խոստանում է ուղղվել։

## Հեղինակներ

## Վերաթողարկում
Մուլտֆիլմը VHS ձևաչափով թողարկվել է «Լավագույն խորհրդային մուլտֆիլմեր» հավաքածուում (1990-ականներ), DVD ձևաչափով` «Փոքրիկ կախարդուհին», «Սոյուզմուլտֆիլմ» ստուդիայի մուլտֆիլմերի հավաքածուներում (2009)։

## Ծանոթագրություններ

## Արտաքին հղումներ
* Մուլտֆիլմը YouTube կայքում
* Մուլտֆիլմը Mults. info կայքում

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Պյոտր Նոսովի մուլտֆիլմեր
Բալոկում

**Բալոկում** ( կամ ), ալբանական թխվածք, որն առաջին անգամ պատրաստվել է Էլբասան քաղաքում, շուրջ հինգ հարյուր տարի առաջ և դարձել է սիրված ուտեստ ամբողջ Ալբանիայում, ինչպես նաև ալբանացիների արտասահմանյան համայնքներում, մասնավորապես՝ Կոսովոյում ու Հյուսիսային Մակեդոնիայում։ Այս քաղցրավենիքը, սովորական օրերից զատ,  ավանդույթի համաձայն՝ պարտադիր կարգով թխվում ու մատուցվում է նաև բնության զարթոնքի ալբանական հեթանոսական տոնին՝ ամեն տարի մարտի 14-ին նշվող *Dita e Verës*-ին (ալբաներենից թարգմանած՝ նշանակում է «*ամառվա օր*»)։ Թխվածքը երբեմն անվանվում է *kulaç me finj,* երբ, ցանկության դեպքում, խմորին փայտի մոխրի լուծույթի ֆիլտրված մզուք՝ *finj* է հավելվում (մեր օրերում *finj*-ի փոխարեն հաճախ կաթ են ավելացնում)։

Քաղցրավենիքի պատրաստման բաղադրատոմսի մեջ մտնում են կարագ, շաքարավազ, ձու, եգիպտացորենի  ալյուր։ Ավանդույթի համաձայն՝ զանգվածը պատրաստվում, հարվում է պղնձե թասերում, որը նպաստում է խմորի հասունանալուն ու լավ բարձրանալուն։ Ընդ որում՝ զանգվածը պետք է հարվի մեծ եռանդով, ուստի այդ գործը հաճախ տղամարդկանց է հանձնարարվում։

## Ստուգաբանություն
Ավանդազրույցն ասում է, որ թխվածքի անվանումը կապված է 16-րդ դարի օսմանյան կառավարիչ Էլբասանի հետ, ով, համտեսելով եգիպտացորենի ալյուրից պատրաստված, փայտի վառարանում թխված (սա պարտադիր պայմաններից մեկն է) փոքրիկ քաղցրավենիքը, բացականչել է. “*Është ba si llokume!*” («Լոկումի (լոխումի) պես լավն է»)։ Այս նախադասության ba և llokume բառերի միացումից էլ ծնվել է թխվածքի **ballokumja** անվանումը։

## Ծանոթագրություններ

Կատեգորիա:Ալբանական խոհանոց
Կատեգորիա:Թխվածքաբլիթներ
Ջո Դանթե

**Ջոզեֆ Դանթե կրտսեր** (, ), ավելի ճանաչված է որպես **Ջո Դանթե**  (Joe Dante), ամերիկացի կինոռեժիսոր և պրոդյուսեր, որը հայտնիություն է ձեռք բերել կատակերգություն և սարսափ ֆիլմերի ժանրում աշխատանքներով։

Առավել հայտնի աշխատանքները ներառվել են «Պիրանիա» (1978) և «Ոռնոց» (1981) պատկերներում, որոնք նկարահանվել են Ջոն Սեյլսի սցենարով։ Առաջին դրամարկղային հիթը «Գրեմլիններ»-ն էր (1984) և նրա շարունակությունը՝ «Գրեմլիններ 2։ Նոր խմբաքանակ»-ը (1990)։

## Կենսագրություն
Ջոզեֆ Դանթե կրտսերը ծնվել է 1946 թվականի նոյեմբերի 28-ին Նյու Ջերսի նահանգի Մորիսթաուն քաղաքում։ Նրա հայրը եղել է պրոֆեսիոնալ գոլֆ խաղացող։ Ջո Դանթեն իր կարիերան կինոյում սկսել է Ռոջեր Կորմանի հետ աշխատանքով։ Մոնտաժել է բազմաթիվ ֆիլմեր, մասնավորապես Ռոն Հովարդի «Մեծ ավտոմեքենայի գողություն» ֆիլմը, այնուհետև Ալան Արկուշի հետ նկարահանել է «Հոլիվուդ բուլվար» ֆիլմը։ Առաջին նախագիծը, որը ամբողջովին դրված էր Դանթեի ուսերին, դարձել է 1978 թվականի «Պիրանիա» սարսափ ֆիլմը։ Այնուհետև հաջորդել է «Ոռնոց» թրիլլերը։ Ֆիլմերը գրավել են Սթիվեն Սփիլբերգի ուշադրությունը, ում համար Դանթեն նկարահանել է «Մթնշաղի գոտի» ֆիլմի երրորդ մասը։ Այնուհետև հաջորդել են «Գրեմլիններ» և «Գրեմլիններ 2․ Նոր խմբաքանակ» ֆիլմերը։ Բացի այդ, Դանթեն Սփիլբերգի հետ աշխատել է «Ներքին տիեզերք» պատկերի վրա։ Դանթեի ֆիլմերի համար այցեքարտ են դարձել հատուկ էֆեկտները, ինչպես նաև այլ ֆիլմերին արված կատակ-հղումները։

1990-ական թվականների սկզբին Ջո Դանթեն Paramount Pictures կինոընկերության կողմից հաստատվել է որպես «Տեսիլք» ֆիլմի ռեժիսոր։

Դանթեն Ջեֆրի Բոումի հետ գրել է սցենարի սևագիր տարբերակը, սակայն այն բանից հետո, երբ ընկերությունը ֆիլմի նկարահանումները հետաձգել է մեկ տարով, Դանթեն թողել է նախագիծը և ավելի ուշ տիտրերում նշվել է միայն որպես բազմաթիվ գործադիր պրոդյուսերներից մեկը։

## Ֆիլմագրություն
### Ռեժիսոր
* 1978՝ Պիրանիա
* 1979՝ Ռոքնռոլի դպրոց
* 1981՝ Ոռնոց
* 1982՝ Ոստիկանական ջոկատ
* 1983՝ Մթնշաղի գոտի
* 1984՝ Գրեմլիններ
* 1985՝ Հետազոտողներ
* 1986՝ Զարմանալի պատմություններ (Էպիզոդներ *Բու* և *Գրիբլ*) 
* 1987՝ Ներքին տիեզերք 
* 1987՝ Ամազոնուհիները լուսնի վրա
* 1990՝ Գրեմլիններ 2․ Նոր խմբաքանակ
* 1991—1992՝ Առեղծվածային քաղաք  Էյրին Ինդիանայում
* 1993՝ Ցերեկային ցուցահերթ
* 1994՝ Դուստրերը փախուստի մեջ
* 1997՝ Երկրորդ քաղաքացիական պատերազմ
* 1998՝ Զորապետ։ Ճակատամարտը Գալակտիկայի համար
* 1998՝ Զինվորիկներ
* 2003՝ Լունի Թյունզ։ Կրկին գործի մեջ
* 2005՝ Սարսափների վարպետներ (Էպիզոդ *Վերադարձ տուն*)
* 2006՝ Թակարդում բռնված
* 2007՝ Երկրի ամենամեծ շոուն
* 2007՝ C.S.I.. Հանցագործության վայրը Նյու Յորք
* 2009՝ Դարպասներ 3D 
* 2012-2014՝ Հավայաններ 5.0

## Գրականություն
* 

## Ծանոթագրություններ

Կատեգորիա:1946 ծնունդներ
Կատեգորիա:21-րդ դարի կինոռեժիսորներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի կինոսցենարիստներ
Կատեգորիա:Ամերիկացի կինոքննադատներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի ռեժիսորներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ կինոդերասաններ
Կատեգորիա:Բեմական կեղծանուններ
Կատեգորիա:Նոյեմբերի 28 ծնունդներ
Նեա-Իոնիա (Ատտիկա)

**Նեա-Իոնիա** ( «Նեա-Իոնիա»), քաղաք Հունաստանում, Աթենքի հյուսիսային արվարձան։ Գտնվում է ծովի մակարդակից 130 մ բարձրության վրա՝ Աթենական հարթավայրում, Տուրկովունիա լեռնաշղթայի ստորոտում, Աթենքից 7 կմ դեպի հյուսիս-արևելք։ Հյուսիսում սահմանակից է Իրակլիոնին, հարավում՝ Գալացիոնին, արևմուտքում՝ Նեա-Ֆիլադելֆիային և Նեա-Խալկիդոնին, արևելքում՝ Ամարուսիոնին։ Համանուն համայնքի ադմինիստրատիվ կենտրոնն է Հյուսիսային Աթենքում՝ Ատտիկա պատմական շրջանում։ 2011 թվականի մարդահամարի տվյալներով բնակչության թիվը կազմել է 67 134 մարդ։ Տարածքը 4,421 կմ²։ Բնակչության խտությունը կազմում է15 185,25 մարդ 1 կմ քառակուսի տարածքի վրա։ 2014 թվականի տեղական ընտրությունների ժամանակ քաղաքագլուխ է ընտրվել Իրակլիս Գոցիսը (): 1923 թվականին փոքրասիական տեղահանությունից և հույն-թուրքական բնակչության փոխատեղությունից հետո Պոդարադեսի () շրջանում բնակություն հաստատեցին փախստականներ Սպարտայից և Պիսիդիայից (այժմ Ըսփարթա Թուրքիայում)։ Բնակավայրն ստացել է Նեա-Պիսիդիա անվանումը (): Ավելի ուշ բնակչությունը համալրվել է փախստականներով, ովքեր տեղափոխվել էին Նեապոլից Կապադովկիա (այժմ Նևշեհիր), Անթալիայից և Ալանիայից Պամփիլիա, Զմյուռնիայից և շրջակա գյուղերից՝ Ուռլի և Այվալըք, Սաֆրանբոլուից Ինեբոլու, Կաստամոնու և Ակխիսարա։ Նեա-Իոնիա քաղաքը հիմնադրվել է 1928 թվականին։ Համայնքն ստեղծվել է 1933 թվականին։ Քաղաքի Իոնիա անվանումը ծագում է անտիկ աշխարհագրությունից. այդպես է անվանվել Փոքր Ասիայի արևմտյան ափը, որը հարավում սահմանակից էր Կարիային, իսկ հյուսիսում՝ Էոլիդային։ 1931 թվականին քաղաքում բացվել է «Նեա-Իոնիա» երկաթուղային կայարանը։

Քաղաքում գործում են երեք կայարաններ՝ Աթենական մետրոպոլիտեն, «Պեֆկակիա» և «Պերիսոս»։

Քաղաքում է գտնվում Նեա-Իոնիայի և Նեա Ֆիլադելֆիայի թեմական առաջնորդարանը։ Սուրբ Անշահախնդիրների Մայր տաճարը գտնվում Է քաղաքի կենտրոնում՝ համանուն հրապարակում։ Քաղաքի հովանավորը սուրբ նահատակ Գեորգի Նեապոլիտն է։ Փոքրասիական հույների Հունաստան տեղափոխվելու ժամանակ 1924 թվականին Գեորգի Նեապոլիտի մասունքները տեղափոխվել են Նեա-Իոնիայի Եվստաթեոս նահատակի եկեղեցի։

## Բնակչություն

## Ծանոթագրություններ

## Արտաքին հղումներ
*Նեա-Իոնիա քաղաքի պաշտոնական կայքէջ

Կատեգորիա:Աթենք
Կատեգորիա:Ատտիկե
Կատեգորիա:Հունաստան
Կատեգորիա:Հունաստանի բնակավայրեր
Կատեգորիա:Հունաստանի քաղաքներ
Կատեգորիա:Քաղաք
Արջը և երկու ընկերները

**Արջը և երկու ընկերները**, Տիգրան Փոլատի նկարազարդումներից, որտեղ ամեն ինչ թվում է իրական և ժամանակակից։ Ծիծաղաշարժ վիճակում են անհեռատես երիտասարդները, որոնք, դեռ արջին չսպանած, նրա մորթին արդեն վաճառել էին հարևան մուշտակագործին։

## Սյուժե և արտահայտչական միջոցներ
Իրականի անմիջական ընկալումով է պատկերված և' ծառը մագլցող տղան, և' գետնին փռված մեռած ձևացող տղան, և' արջը, որ նրա վրա էր խոնարհվել` ստուգելու համար նրա մեռած լինելը։ Հստակ մտածողությամբ կառուցված պատկերը, առարկաների որոշակիությունը, արտահայտչական միջոցների կոնկրետությունը ամենայն պարզությամբ արտահայտում են առակի միտքը` բովանդակությունը դարձնելով պատկերավոր։ կոմպոզիցիան թույլատրում է մտածել առակի ավարտի մասին, երբ արջը  մոտենալու է գետնին թավալված ընկերոջը, հոտոտելու է նրա մարմինը և, մեռած համարելով, հեռանալու է, իսկ ընկերը, ծառից իջնելով, հարցնելու է, թե արջն ինչ է փսփսացել նրա ականջին և նա պատասխանելու է.

։

## Ծանոթագրություններ

Կատեգորիա:Նկարներ այբբենական կարգով
Կատեգորիա:Տիգրան Փոլատի նկարներ
Մարկիոնե ամրոց

**Մարկիոնե ամրոց** (), ամրոց Իտալիայի հարավային մասում։ Գտնվում է Բարի գավառում, Ապուլիա նահանգ։

## Պատմություն
Մարկիոնե անվան ծագումն անհայտ է։ Սկզբնապես այդ վայրում որսորդական տուն էր։ Տարածքը բաղկացած էր մի մեծ կաղնու պուրակից և ծովային տարածքից։ Պահպանվել է կաղնին, որը մոտ 500 տարեկան է։ Ըստ լեգենդի՝ ստորգետնյա ճանապարհը Մարկիոնեն կապում է մոտակայքում գտնվող Կոնվերսանո ամրոցի հետ (): 18-րդ դարում ամրոցը եղել է արքայազն Ջուլիո IV դե Ակվավիվի ամառային նստավայրը ():

19-րդ դարում ամրոցը ավերվել է. հատվել է կաղնու պուրակը, շենքը վարձով է տրվել՝ առանց հաշվի առնելու նրա գեղարվեստական նշանակությունը։ Դա երևում է 1900-ականների առաջին լուսանկարներում։ 1920-30 թվականներին արքայադուստր Ջուլիա Ակվավիվա Դ'Արագոնան () վերականգնել է Մարկյոնեի գեղարվեստական ձեւավորումը։ Այս աշխատանքը շարունակվել է նրա որդու՝ արքայազն Դոն Ֆաբիո Տոմաչելլի Ֆիլոմարինոյի կողմից (, 1920-2003):

## Ծանոթագրություններ

## Աղբյուրներ
* AA. VV., *Puglia*, Touring Club Italiano, Milano 1978.
* G. Bolognini, *Storia di Conversano*, Bari 1935.
* V. Maurogiovanni, *Castelli pugliesi*, Adda, Bari 1978.
* L. Patruno, *Puglia e Basilicata. Mura, Castelli e Dimore*, Giorgio Mondadori, Milano 1995.

Կատեգորիա:Իտալիայի պալատներ
Կատեգորիա:Իտալիայի ճարտարապետություն
Կատեգորիա:Իտալիայի ամրոցներ
Կատեգորիա:1740 հիմնադրումներ
Յուհան Շեֆֆել

**Յուհան Շեֆֆել** (, ) շվեյցարացի նկարիչ–դիմանկարիչ։

## Կենսագրություն
Ծնվել է 1690 թվականին Վիսմարում, ընտանիքում եղել են մի քանի հայտնի անդամ, այդ թվում նաև եղբայրը՝ Մորտեն Ֆեդերիկը, որը եղել է  ասպետ և ազնվական։ Շեֆֆելը 1723 թվականին մեկնել է Ստոկհոլմ, մինչ այդ սովորել է Գերմանիայում և Նիդեռլանդներում։ Ճանաչել է Դավիթ ֆոն Կրաֆտին, որը մտերմիկ հարաբերությունների մեջ է եղել Շեֆֆելի հետ։ Շուտով նրա անունը Շվեդիայում դասվում է հայտնի նկարիրչների շարքին։ 1735 թվականին նա դարձել է այն ժամանակվա նկարչության ակադեմիայի անդամ, 1763 թվականին՝ տնօրեն։ Ստոկհոլմում նկարիչը մնացել է մինչև 1765 թվականը և վերադարձել Վեստերոս։

Յուհան Շեֆֆելի նկարները գտնվում են Շվեդիայի մասնավոր հավաքածուներում և բազմաթիվ թանգարաններում, այդ թվում նաև Ստոկհոլմի ազգային թանգարանում։ Նրա ուսանողներից է եղել  շվեդ-դանիացի Յոհան Հյուրները։

Մահացել է 1781 թվականի դեկտեմբերի 21–ին Վեստերոսում։

Եղել է ամուսնաված Աննա Մարգարետա Բարգարետայի հետ, նրանց որդին՝ Մարտին Շեֆֆելը եղել է նկարիչ և երաժիշտ, դուստրը՝ Մարգարետան՝ նկարչուհի։

## Պատկերասրահ

File:Christopher Polhem painted by Johan Henrik Scheffel 1741.jpg
File:Johan Reinhold Wrangel.jpg
File:Mattias Alexander von Ungern-Sternberg, 1689-1763, friherre (Johan Henrik Scheffel) - Nationalmuseum - 15735.tif
File:Hedvig Charlotta Nordenflycht, 1718-1763 - Nationalmuseum - 15700.tif
File:Carl Linnaeus.jpg
File:Barn. Porträtt. Per Brahe - Skoklosters slott - 30802.tif
File:Jöns Lind.png
File:Anna Helena Celsing x JH Scheffel.jpg


## Ծանոթագրություններ

## Արտաքին հղումներ
* Johan Henric Scheffel
* Scheffel, Johan Henrik
* Johan Henrik Scheffel (1690—1781)

Կատեգորիա:Դիմանկարիչներ
Կատեգորիա:Շվեյցարացի նկարիչներ
Կատեգորիա:Բարոկկո ոճի նկարիչներ
Կատեգորիա:Շվեդ նկարիչներ
Կատեգորիա:Շվեդ արվեստագետներ
Կատեգորիա:Երկարակյացներ
Ալբանագիտություն

**Ալբանագիտություն**, գիտության ճյուղ, որն ուսումնասիրում է ալբաներենը, ալբան ժողովրդի մշակույթը, արվեստը, գրականությունը, տարազը, պատմությունը՝ հիմնական ուշադրությունը նվիրելով ալբաներենին և կիրառելով համապատասխան գիտական մեթոդներ։

## Պատմություն
[thumb|[Ավստրիացի Թեոդոր Իպպենը ալբանացու ազգային տարազով: (1900)]]
Ալբանագիտության հիմնադիր ընդունված է համարել 18-րդ դարի գիտնական Յոհան Էրիխ Թունմանին. նա պնդում էր, որ ալբանացիները ուրույն ազգություն են՝ զարգացնելով նրանց իլլիրիական ծագման մասին տեսությունը։ Ավելի ուշ Գուստավ Մայերն ապացուցեց, որ ալբաներենը հնդեվրոպական լեզվաընտանիքի լեզուներից է։

Ալբանագիտության զարգացման գործում զգալի ավանդ են ներդրել նաև Նորբերտ Յոկլը, Միլան Շուֆլայը, Ֆրանց Նոպչա ֆոն Ֆելսյո-Սվիլասը, Կարլ Ռեյնհոլդը, Էքրամ Չաբեյը...

Հումանիտար գիտության այդ ճյուղն իր տարբեր ենթաճյուղերով առավել համակարգված ձևով առաջ է տարվել Տիրանայի ալբանագիտության թագավորական ինստիտուտի, հետագայում՝  Կոսովոյի վարչական կենտրոն Պրիշտինայի ալբանագիտության ինստիտուտի և Ալբանիայի գիտությունների ակադեմիայի ծավալած գործունեության շնորհիվ. գիտական այդ օջախները հիմնադրվել են համապատասխանաբար 1940, 1960 և 1972 թվականներին։

## Ծանոթագրություններ

## Արտաքին հղումներ
*International Network of Albanology

Կատեգորիա:Ազգագրագիտություն
Կատեգորիա:Ալբանիայի մշակույթ
Կատեգորիա:Ալբանիայի պատմություն
Կատեգորիա:Գիտություն
Կատեգորիա:Գիտությունն Ալբանիայում